Diari Oficial de la Generalitat Valenciana


Sumari del DOGV 9878, del 26-06-2024 (2024/6160)

ACORD de 21 de juny de 2024, del Consell, per a l'aplicació del Programa temporal de lluita contra la bretxa salarial feminitzada, corresponent a l'exercici de 2023 en el sector de sanitat.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6160


Data del document
:   21-06-2024

Organisme emissor
:   Conselleria de Sanitat

Tipus de document
:   Acord

Descriptors 

:   * Conselleria Sanitat

ACORD de 21 de juny de 2024, del Consell, per a l'aplicació del Programa temporal de lluita contra la bretxa salarial feminitzada, corresponent a l'exercici de 2023 en el sector de sanitat. [2024/6160]  
Per Acord de 6 d'agost de 2021, del Consell (publicat en el Diari Oficial de la Generalitat Valenciana núm. 9162, del 30.08.2021), es va ratificar l'Acord de la mesa general de negociació del personal funcionari, estatutari i laboral (MGN I) de 29 de juliol de 2021.  
Entre les mesures aprovades es trobava la creació d'un «Programa temporal de lluita contra la bretxa salarial i racionalització i millora de la classificació de llocs», pel qual «en els pròxims tres anys (2022, 2023 i 2024) es consignaria en els pressupostos una dotació amb la finalitat de lluitar contra la bretxa salarial i racionalitzar els desfasaments en les classificacions i taules retributives sobre els complements específics del personal. S'establiran diferents línies d'actuació, d'una banda per a incrementar les assignacions del complement específic, incrementar les retribucions dels llocs de treball que exercixen professionals de les denominades «feminitzades» i infraclassificades, a fi d'homologar-les amb els llocs de treball que exercixen funcions i responsabilitats similars i equiparar les retribucions complementàries dels llocs de treball corresponents als mateixos grups/subgrups o APF, entre altres actuacions. Els criteris de distribució de les quanties es negociaran en els àmbits sectorials corresponents».  
  
Sobre la base d'això, el 15 de desembre de 2023 es va celebrar la Mesa Sectorial de Sanitat, en la qual es van negociar les prioritats respecte de les quals s'aplicaria la distribució de la quantia que s'assignarà en concepte de bretxa salarial feminitzada respecte de l'exercici 2023. Les mesures aprovades dins de l'esmentat programa per a la Conselleria de Sanitat són:  
- Pujada del complement específic al personal TCAE (tècnic/a cures auxiliars d'infermeria) i, per extensió, al personal tècnic/a en farmàcia.  
  
- Assignar un complement a la persona responsable d'igualtat de cada departament de salut i hospital d'assistència crònica i llarga estada (HACLE).  
- Pujar el complement de destinació del personal tècnic/a mitjà en sanitat ambiental, seguretat alimentària i laboratori del CD-16 al CD-18.  
  
- Pujar el complement de destinació del personal infermer de gestió sanitària i salut pública del CD-17 al CD-18.  
- Pujar el complement de destinació de les direccions de programes d'infermeria, servicis assistencials i prestacions concertades del CD-19 al CD-21.  
- Pujar el complement específic a higienistes dentals.  
- Pujar el complement específic a la categoria de costurer/a.  
Finalment, amb data 19 de desembre de 2023 es va aprovar l'Acord del Consell per a l'aplicació del Programa temporal de lluita contra la bretxa salarial feminitzada, pel qual s'assigna formalment la quantitat de 2.564.903 euros al sector de sanitat per a les mesures de la bretxa salarial de l'exercici de 2023.  
El Consell és competent per a la modificació de les retribucions del personal al servici de les institucions sanitàries dependents de la conselleria amb competències en matèria de sanitat, en virtut del que s'establix en l'article 53 de la Llei 11/2000, de 28 de desembre, de mesures fiscals, de gestió administrativa i financera, i d'organització de la Generalitat.  
En virtut de tot el que antecedix, amb els tràmits pertinents previs, havent sigut negociat en la mesa sectorial de sanitat, i a proposta del conseller de Sanitat, d'acord amb l'article 28 c) de la Llei 5/1983, de 30 de desembre, del Consell, el Consell, prèvia deliberació,  
  
  
ACORDA  
  
Primer  
Incrementar en 14 euros el complement específic dels llocs de personal estatutari de la categoria de tècnic/a cures auxiliars d'infermeria (TCAE) de les denominacions que s'esmenten i, per extensió, del personal estatutari de la categoria tècnic/a en farmàcia, establides en la taula 1 de les taules retributives del personal gestionat per la conselleria competent en matèria de sanitat, que quedaran de la manera següent:  
  
Segon  
Assignar un complement retributiu mensual de 75 euros, en catorze pagues, en qualitat de component variable del complement específic, a la persona responsable d'igualtat de cada departament de salut, centre i hospital d'assistència crònica i llarga estada, que es percebrà mentres s'exercisquen estes funcions.  
  
Tercer  
Reclassificar els llocs de treball del personal funcionari gestionat per la Conselleria de Sanitat corresponents a les escales A2-S03-02 seguretat alimentària i laboratori i A2-S03-03 sanitat ambiental amb les denominacions: tècnic mitjà / tècnica mitjana seguretat alimentària, tècnic mitjà / tècnica mitjana laboratori i tècnic mitjà / tècnica mitjana sanitat ambiental; incrementant el complement de destinació dels esmentats llocs del 16 al 18.  
  
Quart  
Reclassificar els llocs de treball del personal funcionari gestionat per la Conselleria de Sanitat corresponents a l'escala A2-S03-01 infermer/a de gestió sanitària i de salut pública amb les denominacions: infermer/a de salut pública, infermer/a de gestió sanitària i doc. clínica, tècnic mitjà / tècnica mitjana drogodependències, tècnic mitjà / tècnica mitjana ordenació i inspecció sanitària i tècnic mitjà / tècnica mitjana ordenació sanitària; incrementant el complement de destinació dels esmentats llocs del 17 o inferior al 18.  
  
Quint  
Reclassificar els llocs de treball del personal funcionari gestionat per la Conselleria de Sanitat corresponents a l'escala A2-S03-01 infermer/a de gestió sanitària i de salut pública amb les denominacions: cap Programa infermeria assistència especialitzada I, cap Programa infermeria assistència especialitzada II, cap Programa infermeria Atenció Primària II, cap Programa prestacions concertades, cap suport programes i servicis sanitaris i cap suport ordenació, inspecció i coor. assistencial; incrementant el complement de destinació dels esmentats llocs del 19 o inferior al 21.  
  
Sext  
Incrementar en 0,61 euros el complement específic dels llocs de personal estatutari de la categoria d'higienista dental, establits en la taula 1 de les taules retributives del personal gestionat per la conselleria competent en matèria de sanitat, que quedaran de la manera següent:  
  
  
  
Sèptim  
Incrementar en 39,20 euros el complement específic dels llocs de personal estatutari de la categoria costurer/a, establits en la taula 1 de les taules retributives del personal gestionat per la conselleria competent en matèria de sanitat, que quedaran de la manera següent:  
  
Octau  
Les retribucions fixades en este acord tindran efecte des de l'1 de gener de 2023, així com per a exercicis futurs.  
  
Nové  
Ordenar la seua publicació en el Diari Oficial de la Generalitat Valenciana.  
  
Alacant, 21 de juny de 2024  
  
La consellera secretària,  
Susana Camarero Benítez